
Q) 
Venerabili Clero diccesano Salutem in Domino. 


Dubium jam pridem motum, num Parochi aliique sacerdotes curam animarum actu exercentes, 
illis diebus, qui quoudam fueruut festivi de praecepto, postea vero indulgentia s. Sedis Apostolicae 
e numero festorum de praecepto expuncti vel in proxiwam Dominicam translati extiterunt, S. Missae 
Sacrificium pro populo applicare obligati sint? SS. D. N. Pius Papa IX. medio Epistolae eneyclicae 
1058 dato Patriarchas, Primates, Archiepiscopos, Episcopos, aliosque locorum Ordinarios die 3. Maji 
ad omnes authentice declarare diguatus est. Cujus quidem Lincyclicae Epistolae tenor est sequens. 


VENERABILIBUS FRATRIBUS PATRIARCHIS, PRIMATiIBUS ARCHIEPISCOPIS EPISCOPIS, ALIISQUE 
LOCORUM ORDINARIIS GRATIAM ET COMMUNIONE CUM APOSTOLICA SEDE HABENTIBUS. 


IX, 


VENERABILES FRATRES SALUTEM ET APOSTOLICAM BENEDICTIONEM! 


Amantissimi Redemptoris Nostri Christi Jesu Unigeniti Filii Dei tanta fuit erga bomines be- 
niguitas et caritas, ut, veluti optime nostis, Venerabiles Fratres, humana indutus natura non solum 
saevissimos pro nostra salute cruciatus, atrocissimamque crucis mortem perpeti, verum etiam in angun- 
s(issimo sui corporis, sanguinisque sacramento nobiscum semper morari, ac nos peramanter pascere 
et nutrire voluerit, quo ipse in caelum rediens ad dexteram Patris nos et sui numinis praesentia, et 
tutissimo spiritualis vitae praesidio communiret. Neque contentus nos tam insigni, ac plane divina di- 
lexisse caritate, beneficia beneficiis cumulans, suique in nos amoris divitias profundens effecit, ut 
probe intelligeremus, quod cum dillexisset suos in finem dilexit eos.N amque se aeternum Sacerdotem 
esse declarans seenndum ordinem Melchisedech, saum in Catholica Ecclesia Sacerdotium perpetuo in- 
stituit, et illud idem Sacrificium, quod ipse ad universum humanum genus a peccati iugo, ae daemo- 
nis captivitate vindicandum et redimendum in ara crucis, praetiosissimo suo sangvine effuso, semel peregit, 
pacificans sive quae in caelis sunt, sive quae in terra, usque ad consummationem saeculi permanere 
decrevit,et quotidie fieri, ac renovari iussit per sacerdotum ministerium, sola^fferendi ratione diversa, 
ut salutares uberrimique suae passionis fructus iu homines semper redundarent. Siquidem in. incruento 
Missae sacrificio, quod conspicuo Sacerdotum ministerio peragitur, illa ipsa vivifica litatur victima, 
quae Deo Patri nos recouciliavit, quaeque omnem mereudi, placandi, impetrandi ac satisfíaciendi 
vim habens „illam nobis mortem Unigeniti per mysterium reparat, qui licet resurgens a mortuis jam non 
moritur, et mors ei ultra non dominabitur, tamen in semetipso immortaliter atque incorruptibiliter vi - 
vens pro nobis iterum in hocmysterio sacrae oblationis immolatur" ?) Atque haec est munda illa oblatio, 
quam nulla offeventium indignitas ac malitia inquinare unquam potest, e£ quam Dominus per Malachiam 
nomini suo, quod magnum futurum esset in gentibus, a solis ortu usque ad occasum in omni loco mun- 
dam offereudam esse praedixit °). Quae quidem oblatio ineffabili prorsus fructuum ubertate redundans 
praesentem aeque ac futuram vitam complectitur. Ea enim oblatione placatus Deus gratiam, donum- 
que poeuitentiae coucedeus, crimina et peccata etiam ingentia dimittit, ac licet peccatis nostris gra- 
viter offensus ab ira ad misericordiam, a iustae animadversionis severitate ad clementiam traducitur; 
ea temporalium poenarum reatus et obligatio dissolvitur; ea defunctorum in Christo animae nondum 
ad plenum purgatae sublevautur: ea obtinentur quoque temporaria bona, si tamen potioribus non offi- 
ciant; ea Sanctis, et iu primis Immaculatae Sanetissimaeque Dei Genitrici Virgini Mariae eximius qui- 
dam bonor, cultusque couciliatur. Quocirca ex Apostolorum traditione divinum Missae sacrificium offe- 
rimus „pro communi Ecclesiarum pace, pro recta mundi compositione, pro imperatoribus , militibus, 
sociis, pro iis, qui infirmitatibus laborant, qui afflictionibus premuntur, et universim pro omuibus, qui 
opis indigent, etpro defunctis in purgatorio degentibus, maximum hoc credentes adiumentum illis anima- 
bus fore, pro quibus oratio defertur, dum sancta et perquam tremenda coram iacet victima °) 


Cum igitur nihil sit maius, nihil salutarius, nihil sanctius, nihi! divinius incruento Missae sa- 
crificio, quo idem corpus, idem sanguis, idem Deus et Dominns Noster lesus Christus Deo pro omnium 
salute in altari per Sacerdotes offertur, et immolatur, idcirco Sancta mater Ecclesia tanto divini sui 
Sponsi ditata thesauro nunquam destitit omnem curam, operam, diligentiamque in id conferre, ut tain 
tremendum mysterium a Sacerdotibus, quanta maxima fieri posset, interiore cordis munditia ae purita- 
te perageretur, debiteque sacrarum caeremoniarum, ac rituum apparatu, cultuque celebraretur, ut ipsius 
mysterii magnitudo et maiestas vel externa quoque specie magis eluceat, et fideles ad rerum divina- 
rum, quae iu tam admirabili ae veueraudo Sacrificio occultae continentur, contemplationem  exeiteu- 
tur. Ac pari sollicitudiue, studioque ipsa pieutissima Mater nunquam cessavit suos fideles filios com- 
monere, hortari, et inflammare, ut ea, qua oportet, pietate, veneratione ac devotione ad hoc divinum 
Sacrificium frequentissime convenirent, praecipiens, ut cidem omnibus de praecepto festis diebus ipsi 
interesse omnino deberent, animis ad illud, oculisque religiosissime intenti, quo divinam exinde mise- 
ricordiam, omniumque honorum copiam sibi felicissime comparare possent. 


(1) S. Gregor M. Dialog. lib. 4. cap. 58. (2) Malach. cap. 1. (3) S. Cyril. Hierosol. Cateches. 23. Mystag. 5 de serca Litur. 


[am vero cum omnis Pontifex ex hominibus assumptus, pro hominibus constituatur in iis, quae sunt 
ad Deum, ut offerat dona et sacrificia. pro peccatis, tum pro egregia vestra sapientia apprime cognoscitis 
Venerabiles Fratres, sacrosanctum Missae sacrificium ab animarum pastoribus “esse applicandum pro 
populo earum curae commisso, et huiusmodi obligationem ex Divino praecepto descendere iuxta Con- 
cilii Tridentini doctrinam, cum idem Concilium disertissimis, gravissimisque verbis edoceat " pracep- 
lo divino mandatui esse omnibus, quibus animarum cura commissa est, oves suas agnoscere, pro his 
sacrificium offerre" (*). Notissimae quoque Vobis sunt felicis recordationis Benedicti XIV Decesso. 
ris Nostri Litterae die 19 Augusti 1744 datae, quibus de hac obligatione copiose, sapienterque loquens, 
ac Tridentinorum Patrum mentem uberius explicans et confirmans, ad omnes controversias, quaestio- 
nes dubitationesque amovendas, clare aperteque declaravit et constituit, parochos, aliosque omnes ani- 
marum curam actu habentes debere Missae sacrificium pro populo sihi concredito peragere omuibus | 
Dominicis aliisque de praecepto festis diebus, et illis etiam, quibus ipse in nounullis Dioecesibus die- 
rum de praecepto festorum numerum imminuens permiserat populis in servilia opera incumbere, sed 
caverat tamen, ut ipsi populi obligationi de Sacro audiendo satisfacere deberent (7) Non mediocri 
certe iucunditate perfuundimur, Venerabiles Fratres, cum ex relationibus, quas de vestarum Dioecesium 
statu eum summa vestri nominis laude, ac pari animi Nostri gaudio ad Nos, et hane Apostolicam Se- 
dem veluti officii vestri ratio postulat, mittendas curatis, aguoscamus, animarum curatores huiusmodi 
sut muneris obligationem diligenter implere Dominicis et aliis, qui adhue ex praecepto servantur, die- 
bus, quibus Missae sacrificium pro populo sibi tradito celebrare haud omittunt. Sed minime ignoramus, 
pluribus in locis id a parochis iam diu praetermitti solere aliis illis diebus, qui autea veluti festi de 
praecepto erant coleudi iuxta Constitutionem felicis memoriae Urbani VIII Decessoris pariter Nostri 
(), et quibus haec Apostolica Sedes annuens variis Sacrorum Antistitum postulationibus, ac prae ocu- 
lis habens causas, rationesque ab ipsis expositas, dum imminuit festos de praecepto dies, nou solum 
permisit, ut populi servilibus operibus vacare possent, verum etiam indulsit, ut ipsi ab obligatione au- 
diendi Sacrum esseut exempti. Ubi enim haec benigna Sanctae Sedis Indulta in lucem prodierunt, sta- 
tim plurium regionum porochi existimantes, se hisce «diebus ita reductis solutos esse ab obligatione 
peragendi Sacram pro populo, obligationem ipsam implere plane neglexerunt, Hinc porro invaluit con- 
suetudo, ut earumdem regionum Parochi commemoratis diebus sacrosanctum Missae sacrificium pro po- 
pulo applicare cessaverint, nec defuere qui eiusmodi consuetudinem tueri ac defendere non dubitaruut. 


^os igutur de spirituali universi Dominici gregis Nobis divinitus commissi bono vel maxime 
solliciti, ac nou parum dolentes, ex huiusmodi praetermissione fideles illorum locorum populos maximis 
spiritualibus fructibus privari, tanti momenli negotio occurrere statuimus, cum praesertim noscamus, 
hauc Apostolicam Sedem docuisse, parochos diebus festis etiam reductis debere Sacrum pro populo 
celebrare. Et sane quamvis Romani Pontifices Deccessores Nostri enixis Sacrorum Antistitum petitio- 
uibus, ae variis pluribusque fidelium populorum indigentiis, et gravibus rerum temporum ac locorum 
rationibus permoti festos de pracepto dies imminuendos censuerint, ac simul benigne coucesserint, ut 
populi hisce diebus servilia opera libere exercerent, quiu Sacrum audire deberent, tamen iidem Prac- 
decessores Nostri in hi Indultis tribuendis in ut scili- 


dinem et rifum, rorsus modo peragerentur quo antea | 
ciata Urbani Constitutio plene vigeret, qua festi de praecepto dies servandi fuerant praescripti. 
Y e . [I . . . e e e . . LÀ 

Ex quo parochi vel facile intelligere poterant, se illis diebus minime expeditos esse ab obligatione 


applieaudi pre RS Missam, quae potissima ritus pars est, animo praesertim reputantes Pontificia 
Rescripta eo plane, quem prae se ferunt, sensu esse omnino accipienda, et illa strictisoimae esse in- 
terpretationis. Accedit etiam, ut haec Sancta Sedes in plurimis peculiaribus casibus de huiusmodi pa- 
rochorum onere consulta haud omiserit per suas praesertim Congregationes sive Concilii, sive Fidei 
propagandae, sive Sacrorum Rituum, sive etiam per Sacram Poenitentiariam saepissime respondere et 


edicere, parochos eidem oneri esse obnoxios applicandi pro populo Missam illis etiam diebus, qui de 
festorum ex praecepto dierum numero fuerant sublati. 


Itaque rebus omnibus maturo examine perpensis, atque in consilium adhibitis nonnulis Vene- 
rabilibus Fratribus Nostris S. R, E. Cardinalibus Nostrae Congregationis Tridentinis Decretis tuen- 
dis, interpretandisque praepositae, hane Vobis, Venerabiles Fratres, Encyclicam Epistolam scribendam 
esse censuimus, ut certam et constantem normam legemque constituamus ab omnibus parochis sedulo, 
diligenterque observandam. Quamobrem hisce Litteris declaramus, statuimus atque decernimus, parochos, 
aliosque omnes animarum curam actu gerentes sacrosanctum Missae sacrificium pro populo sibi com- 
misso celebrare, et applicare debere tum omnibus Dominicis, aliisque diebus, qui ex praccepto adhuc 
servantur. tum illis etiam, qui ex huius Apostolicae Sedis indulgentia ex dierum de pracepto festorum 
numero sublati, ac translati suut, quemadmodum ipsi animarum curatores debebant, dum memorata Ur- 
bani VHA Constitutio in pleno suo robore vigebat, antequam festivi de pracepto dies imminuerentur, 
et transferrentur. Quod vero attinet ad festos tranlatos dies id unum excipimus, ut scilicet quando una 
cum solemnitate divinum officium translatum fuerit in Dominicum diem, una tantum Missa pro populo. 
sit a parochis applicanda, quandoquidem Missa, quae praecipua divini officii pars est, una simul cum 
ipso officio translata existimari debet. 


Nunc vero paterni animi Nostri caritate illorum parochorum tranquillitati prospicere volentes, 
qui ob assertam consuetudinem memoratis diebus Missam pro populo applicare omiserunt, eosdem pa- 
rochos ab omnibus quibusque praeteritis omissionibus Auctoritate Nostra Apostolica plenissime absol- 
vimus, Et qnoniam non desunt animarum curatores, qui peculiare aliquod reductiouis, uti dicunt, Indul- 
tum ab hac Apostolica Sede obtinure, concedimus, ut ipsi huiusce Indulti beneficio perfrui pergant 
luxta tamen conditiones in Indulto expressas, et donec parochorum officium exereuerint in parochiis, 
quas in praesentiarum regunt et administrant. 


(1) Concil. Trit. Sess. 23. cap. 1. De Reformbt. (2),Bened. XIV' Litt. Enhycl , Die 19 Augusti 1744. (3) Urban VIII Cons- 
tit. , Universa per orbem , Idib. Septembr. 1642. C 


Dum autem haec statuimus, et indulgemus, in eam profecto spem erigimur fore, Venerabi'es 
Fratres, ut parochi maiore usque animarum studio et amore incensi huic obligationi applicandi Missam 
pro populo diligentissime ac religiosissime satisfacere glorieutur serio considerantes uberrimam  caele- 
stium praesertim munerum, ac bonorum copiam, quae ex hac incruenti, divinique Sacrificii applicatione 
in christianam plebem eorum curae commissam abunde redundat. Cum vero  Nosminime lateat, peculia- 
res casus contingere posse, in quibus pro re ac tempore aliqua huius obligationis remissio parochis 
sit tribuenda, sciatis velimus, ab omnibus Nostram Concilii Congregationem unice essc. adeundam ad 
huiusmodi obtinenda indulta, illis dumtaxat exceptis, qui a Nostra Congregatione fidei propagandae 
praeposita pendent, cum opportunas utrique Congregationi contulerimus facultates 


Nihil plane dubitamus, Venerabiles Fratres, quin pro eximia vestra episcopali sollicitudine omni- 
bus et singulis vestrarum Dioecesium parochis, nulla interposita mora, sedulo manifestare velitis quae 
in hisce Nostris Litteris de eorum obligatione applicaudi pro populo sibi commisso sacrosanctum Mis- 
sae sacrificium suprema Nostra auctoritate confirmamus, ac denuo constituimus, volumus, praecipimus, 
et mandamus, Ac persuasissimum quoque Nobis est, Vos maximam adhibituros esse vigilantiam, ut aui- 
marum curatores hanc etiam sui muneris partem diligenter impleant, ac studiose observent quae a No. 
bis in hisce Litteris statuta atque sancita sunt. Oplamus autem ut harum Litterarum exemplar in Ta- 
bulario episcopalis cuiusque vestrum Curiae perpetuo asservetur. 


Cum autem, Venerabiles Fratres, probe noscatis, sacrosancto Missae sacrificio magnam fidelis 
populi contineri eruditionem, ne intermittatis unquam parochos praesertim, aliosque divini verbi praeco- 


ues, et eos quibus demandatum est munus erudiendi christianum populum, monere, hortari, ut fidelibus 
populis tam sancti tamque admirabilis Sacrificii necessitatem, praestantiam, magnitudinem, finem, fruc- 
tus studiosissime et accuratissime exponant, explicent, ac simul fideles ipsos excitent, inffamment, quo 
eidem Sacrificio ea qua par est fide, religione ac pietate frequentissime intersint, nt. divinam miseri- 
cordiam, et omne, quo indigent, beneficiorum genus sibi comparare queant. Neque desinatis, omnem ope- 
ram et industriam impendere, ut vestrarum Dioecesium Sacerdotes ea morum integritate, gravitate, €a- 
que totius vitae innocentia, sanctitate emiueant, quae illos omnino decet, quibus unis datum est divi- 
nam consecrare Hostiam, ac tam sanctum, tamque tremendum perficere Nacrificium. Quocirca omnes 
sanctissimo Sacerdotio initiatos etiam atque etiam monete, urgete, ut serio meditantes ministerium quod 
acceperunt in Domino, illud impleant, et continenter memores dignitatis, ac caelestis potestatis qua 
praediti sunt, virtutum omnium splendore, ac salutaris doctrinae laude refulgeaut, summaque animi Con- 
tentione in divinum cultum, divinasque res et animarum salutem incumbant, ac seipsos hostiam vivam 
et sanctam Domino exhibentes, et mortificationem lesu in suo corpore semper circuuferentes puris 


manibus, et mundo corde placationis Hostiam rite offerant Deo pro sua ac totius mundi salute. 


Denique nihil Nobis gratius, Venerabiles F'ratres, quam hae etiam uti occasione, ut iterum tes- 
temur, et coufirmemus praecipuam, qua Vos omnes iu Domiuo prosequimur, benevolentiam, ac simul Vo- 
bis addamus animos, ut maiore usque alacritate pergatis omnes gravissimi pastoralis vestri muneris par- 
tes strenue ac sedulo obire, et intentisissmo studio dilectarum ovium saluti incolumitatique consulere. 


Pro certo habete, Nos paratissimos esse ad ea omnia libentissime agenda, quae ad maiorem 
Vestram ac Dioecesium vestrarum utilitatem procurandam conducere posse noverimus, Interim vero 
caelestium omuium munerum auspicem, ac studiosissimae Nostrae in Vos voluntatis testem accipite Apo- 
stolicam Benedictionem, quam intimo cordis affectu Vobis ipsis, Venerabiles Fratres, cunctisque Cle- 
ricis, Laicisque fidelibus cuiusque vestrum vigilantiae commissis amantissime impertimur. 


Datum Romae apud Sanctum Petrumdie HI Maji Anno MDCCCLVVIIT. Pontificatus Nostri An- 
no Duodecimo. r 


luxta tenorem hujus apostolicae Ordinationis obligantur itaque parochi, aliique omnes anima- 
rnm curam aclu gerentes presbyteri, sacrosanctum missae saciificium pro populo sibi commisso cele- 
brare et applicare tum omnibus Dominicis, aliisque diebus, qui de praecepto festivi observantur, tuin 
illis etiam, qui ex s. Apostolicae Sedis indulgentia ex dierum de praecepto festorum numero eliminati 
vel iu Dominicam proximam translati sunt, quemadmodum ipsi animarum curatores obligabantur, dum 
Constitutio Urbani VIII dd: Idib. Sept. 1642, quae incipit: Universa per orbem" in pleno suo robos 
re vigebat: — Opportuuum proinde erit, ipsa verba memoratae constitutionis Urbani VIII. huc Spec- 
tantia recensere; quae sic sonant: 


„Motu proprio, et ex certa scientia, maturaque deliberatione Nostra, nec non de praedictae, 
Apostolicae plenitudine potestatis . . . , decernimus et declaramus, infraseriptos dumtaxat dies pro- 
festis ex praecepto collendos esse . . . . Dominicos scilicet dies totius anni, Nativitatis D. N. J. C. 
Circumcisionis, Epiphaniae, Resurrectionis cum duabus Sequentibus feriis, Ascensionis. Pentecostes 
cum duabus pariter sequentibus feriis, Sanctissimae Trinitatis, Solemnitatis Corporis Christi, et Inven- 
tionis s. Crucis, nec non Purificationis, Anuntiationis, Assumptionis et Nativitatis Deiparae Virginis; 
Dedicationis s, Michaelis Archangeli, Nativitatis s. Joannis Baptistae, ss. Petri et Pauli, s. Andreae, 
s. Jacobi, s. Joannis, s. Thomae, ss. Philippi et Jacobi, s. Bartholomaei, s, Mathaei, ss. Simonis et 
Judae, et s. Mathiae Christi Apostolorum; item s. Stephani protomartyris, s. Sylvestri Papac et con- 
fessoris; s. Josephi etiam Confessoris, et s. Annae Deiparae respective Sponsi ac genitricis; solem- 
nitatis omnium sanctorum; atque unius ex principalioribus patronis in quocumque regno sive provin- 
cia, et alterius pariter principalioris in quacumque civitate oppido vel pago, ubi hos patronos haberi ef 
venerari contigerit, Ad reliquorum vero dierum observantiam, quos hactenus in universa Ecclesia, si- 
ve in quavis natione, aut regno, provincia, dioeccesi, aut loco quomodocumque, sive ex pracepto, si- 
ve ex consuetudine, sive ex devotione, Christi fideles tanquam festivos celebrarunt, nequaquam ex 
praecepto ipsos teneri, dicta auctoritate tenore praesentium perpetuo etiam decernimus et declaramus." 


Hisce autem festis accessit porro illud Immaculatae Conceptionis B. M. V. ex Bulla Clemen- 
tis XI.” Commissi Nobis" dtt 6. Septembris 1708. 


Jam vero reductio horum festivorum ad numerum eorum, qui hucusque qua festivi de praecep- 
to celebrabantur, facta est ad petitionem p. m. lmperatricis Mariae 'Theresiae per Bullam Clementis 
Papae XIV. die 22. Junii 1771 pro omuibus Caesareo Regiis Regnis, Provinciis et ditionibus editam, 
et in sequelam literarum Nuntii Apostolici medio Reseripti c. r. Gubernatoris Galiciae dtt 19 Decem- 
bris 1773 communicatarum literis pastoralibus p. m. Episcopi Premisliensis Josephi Kierski dtt 19 Dec- 
cembris 1773. pro Dioecesi Premisliensi publicatam. Ex comparatione citatorum verborum Bullae Urba- 
ni VIII. cum serie festorum nunc adhuc servatorum patet, parochos, aliosque curam animarum actu 
exercentes presbyteros sequentibus diebus, licet nunc jam qua festivi de praecepto non serventur, mis- 
sam pro populo applicare debere: 1.) Feria lli. Paschae,, 2.) Feria IH, Pentecostes. 3.) Festo Inven- 
tionis s. Crucis. 4.) Nativitatis s Joannis Baptistae. 5.) s. Andreae. 6.) s. Jacobi.7.) s. Joannis. 8.) s. 
Thomae. 9.) ss. Philipi et Jacobi. 10,) s. Bartholomaei. 11.) s. Mathaei. 12.) ss. Simonis et Judae. 
13.) S, Mathiae. 14.) S. Sylvestri P. C. 15.) S. Josephi Sponsi B, M. V. 16.) S. Annae. — Quibus 
adhuc accedit 17, Festum "Titularis Patroni cujuslibet Ecclesiae. 


Haec dum universo Clero Dioecesano publicamus, minime dubitamus, illos, ad quos pertinet, 


deinceps ohligationi huic conseientiose satisfacturos esse. Jam autem a praeteritis omissionibus Bea- 
tissimus Pater Pius Papa IX. Authoritate Apostolica omues plenissime absolvere dignatus est. 


e 


Premisliae die 21. Septembris 1858. 


Franciseus Xaverius, 
Eppus. 


